**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-334/2023

**1421a**

# **I n f o r m á c i a**

**výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru o počítačovej kriminalite týkajúceho sa trestnoprávneho postihu činov rasovej a xenofóbnej povahy spáchaných prostredníctvom počítačových systémov (tlač 1421)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Návrh na vyslovenie súhlasu Národnej rady Slovenskej republiky **s Dodatkovým protokolom k Dohovoru o počítačovej kriminalite týkajúceho sa trestnoprávneho postihu činov rasovej a xenofóbnej povahy spáchaných prostredníctvom počítačových systémov (tlač 1421)** pridelil predseda Národnej rady Slovenskej republiky svojím rozhodnutím č. 1503 z 8. februára 2023 na  prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny.

Za gestorský výbor určil Ústavnoprávny výbor Národnej rady Slovenskej republiky a lehotu na prerokovanie uvedeného materiálu vo výboroch.

**I.**

**Ústavnoprávny výbor** Národnej rady Slovenskej republiky, ktorému bol návrh na  vyslovenie súhlasu Národnej rady Slovenskej republiky s  Dodatkovým protokolom k  Dohovoru o počítačovej kriminalite týkajúceho sa trestnoprávneho postihu činov rasovej a  xenofóbnej povahy spáchaných prostredníctvom počítačových systémov (tlač 1421) pridelený, ho prerokoval a uznesením č. 681 z 9. marca 2023 odporúčal

**Národnej rade Slovenskej republiky**

podľa článku 86 písm. d) Ústavy Slovenskej republiky

v y s l o v i ť s ú h l a s

s Dodatkovým protokolom k Dohovoru o počítačovej kriminalite týkajúceho sa trestnoprávneho postihu činov rasovej a xenofóbnej povahy spáchaných prostredníctvom počítačových systémov.

**Výbor** Národnej rady Slovenskej republiky **pre ľudské práva a národnostné menšiny** bol zvolaný na 13. marca 2023. O uvedenom dodatkovom protokole k dohovoru výbor **nerokoval**, keďže podľa §  52 ods. 2 zákona č.  350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný**.**

**II.**

 Ústavnoprávny výbor Národnej rady Slovenskej republiky ako gestorský výbor k  návrhu na  vyslovenie súhlasu Národnej rady Slovenskej republiky s  Dodatkovým protokolom k  Dohovoru o počítačovej kriminalite týkajúceho sa trestnoprávneho postihu činov rasovej a  xenofóbnej povahy spáchaných prostredníctvom počítačových systémov (tlač 1421)

bol zvolaný na 14. marca 2023.

O návrhu spoločnej správy, vrátane stanoviska gestorského výboru, Ústavnoprávny výbor Národnej rady Slovenskej republiky **nerokoval**, keďže nebol uznášaniaschopný.

 Predseda Ústavnoprávneho výboru Národnej rady Slovenskej republiky zároveň určil za spoločného spravodajcu poslanca Národnej rady Slovenskej republiky **Lukáša Kyselicu**, aby na  schôdzi Národnej rady Slovenskej republiky informoval o výsledku rokovania výborov Národnej rady Slovenskej republiky.

 Alojz Baránik v. r.

 podpredseda Ústavnoprávneho výboru

 Národnej rady Slovenskej republiky

Bratislava 14. marca 2023